**ЎЗБЕКИСТОН РЕСПУБЛИКАСИ**

**ВАЗИРЛАР МАҲКАМАСИНИНГ**

**ҚАРОРИ**

**05.01.2011 й.**

**N 4**

Ҳужжатнинг рус тилидаги

матнига қаранг

**"НАВОИЙ КОН-МЕТАЛЛУРГИЯ КОМБИНАТИ"**

**ДАВЛАТ КОРХОНАСИНИНГ УСТАВИГА**

**ЎЗГАРТИРИШЛАР КИРИТИШ**

**ТЎҒРИСИДА**

Ўзбекистон Республикаси Президентининг "Геология-қидирув ишларини ташкил этиш ва олиб бориш тизими самарадорлигини янада ошириш чора-тадбирлари тўғрисида" 2010 йил 27 августдаги ПҚ-1396-сон қарорини бажариш юзасидан ҳамда "Навоий кон-металлургия комбинати" Давлат корхонаси ишининг иқтисодий кўрсаткичларини яхшилашда ижро этувчи орган фаолиятини ва ходимларнинг моддий манфаатдорлигини тартибга солиш мақсадида Вазирлар Маҳкамаси **ҚАРОР ҚИЛАДИ:**

1. Вазирлар Маҳкамасининг 2008 йил 4 апрелдаги 62-сон қарори билан тасдиқланган "Навоий кон-металлургия комбинати" Давлат корхонасининг Уставига иловага мувофиқ ўзгартиришлар киритилсин.

2. Мазкур қарорнинг бажарилишини назорат қилиш Ўзбекистон Республикаси Бош вазирининг ўринбосари Ғ.И. Ибрагимов зиммасига юклансин.

**Ўзбекистон Республикасининг Бош вазири Ш. Мирзиёев**

**Вазирлар Маҳкамасининг**

**2011 йил 5 январдаги**

**4-сон қарорига**

**ИЛОВА**

**"Навоий кон-металлургия комбинати"**

**Давлат корхонасининг Уставига**

**киритилаётган ўзгартиришлар**

1. 2.2-банднинг 2.2.9-кичик банди қуйидаги таҳрирда баён қилинсин:

"2.2.9. Ўзбекистон Республикасининг барча ҳудудида қимматбаҳо металлар, уран ҳамда уларга йўлдош фойдали қазилмаларга оид геология-қидирув ишларини бажариш".

2. 3.12-банд қуйидаги таҳрирда баён қилинсин:

"3.12. Бош директор Кузатувчи кенгаш билан келишган ҳолда Комбинат ходимларининг иш ҳақи миқдорини тасдиқлайди".

"Ўзбекистон Республикаси қонун ҳужжатлари тўплами", 2011 йил, 1-2-сон, 6-модда.